Document ID: 32004R1540

KOMISJONI MÄÄRUS (EÜ) nr 1540/2004,
27. august 2004,
millega muudetakse nõukogu määrust (EÜ) nr 1782/2003, mis puudutab teatud maksete algusperioodi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, (1) millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, eriti selle artikli 145 punkti q,
ning arvestades järgmist:
(1)
Vastavalt määruse (EÜ) nr 1782/2003 artiklitele 95 ja 96 võivad piimatootjad saada alates 2004. aastast piimatoodete pealt abitoetust ja lisamakseid. Sama määruse artikli 28 lõike 2 alusel toimub eelmainitud toetuste ja maksete ülekanne kord aastas 1. detsembrist kuni järgmise aasta 30. juunini.
(2)
Piimaturg kannatas hiljuti olulise piimahinna languse all, mis tõi kaasa tootjate olukorra destabiliseerumise ja nende majandusliku olukorra halvenemise riski. Selles olukorras palusid mitmed liikmesriigid komisjonil kasutusele võtta erakordsed meetmed eelmainitud raskuste ületamiseks. Ülalmainitud toetuste ja lisamaksete perioodi varasemaks tõstmine oleks üheks abimeetmeks. Ent eelarvelistel põhjustel ei saa see toimuda enne 16. oktoobrit 2004.
(3)
Sellises olukorras on soovitatav 2004. aastal muuta määruse (EÜ) nr 1782/2003 artikli 28 lõikes 2 sätestatud makseperioodi algust.
(4)
Pakkumaks piimatootjatele oma majandusliku olukorra paremat haldamist, arvestades eriti makseid, mis tehakse kindlal kuupäeval, peab kavandama käesoleva määruse kohest jõustumist.
(5)
Käesolevas määruses ettenähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1782/2003 artikli 28 lõikes 2 sätestatust on 2004. aastaks piimatoodete toetuste ja määruses (EÜ) nr 1782/2003 IV jaotise 7. peatükis ettenähtud lisamaksete perioodi alguseks määratud 16. oktoober.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. august 2004

Labels: 17
19
5
6